CELEX: 62009TJ0513
Language: el
Date: 2010-12-16
Title: Απόφαση του Γενικού Δικαστηρίου (έβδομο τμήμα) της 16ης Δεκεμβρίου  2010. # José Manuel Baena Grupo, SA κατά Γραφείον εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (ΓΕΕΑ). # Κοινοτικό σχέδιο ή υπόδειγμα - Διαδικασία κηρύξεως ακυρότητας - Καταχωρισθέν κοινοτικό σχέδιο ή υπόδειγμα που απεικονίζει καθιστή μορφή- Προγενέστερο εικονιστικό κοινοτικό σήμα - Λόγος ακυρότητας - Ατομικός χαρακτήρας- Διαφορετική συνολική εντύπωση - Άρθρο 6 και άρθρο 25, παράγραφος 1, στοιχείο β΄, του κανονισμού (ΕΚ) 6/2002. # Υπόθεση T-513/09.

Απόφαση του Γενικού Δικαστηρίου (έβδομο τμήμα) της 16ης Δεκεμβρίου 2010 – Baena Grupo κατά ΓΕΕΑ – Neuman και Galdeano del
            Sel (Καθιστή μορφή)
      (Υπόθεση T-513/09)
      «Κοινοτικό σχέδιο ή υπόδειγμα – Διαδικασία κηρύξεως ακυρότητας – Καταχωρισθέν κοινοτικό σχέδιο ή υπόδειγμα που απεικονίζει καθιστή μορφή – Προγενέστερο εικονιστικό κοινοτικό σήμα – Λόγος ακυρότητας – Ατομικός χαρακτήρας – Διαφορετική συνολική εντύπωση – Άρθρο 6 και άρθρο 25, παράγραφος 1, στοιχείο β΄, του κανονισμού (ΕΚ) 6/2002»
      Κοινοτικά σχέδια ή υποδείγματα – Λόγοι ακυρότητας – Έλλειψη ατομικού χαρακτήρα – Σύγκριση μεταξύ της συνολικής εντυπώσεως που δημιουργεί το σχέδιο ή το υπόδειγμα του οποίου ζητείται να κηρυχθεί η ακυρότητα
         και αυτής που δημιουργεί το προγενέστερο σχέδιο ή υπόδειγμα (Κανονισμός 6/2002 του Συμβουλίου, άρθρα 6 § 1, και 25 § 1, στοιχείο
         β΄) (βλ. σκέψεις 21-26)
      
      Αντικείμενο 
      
         
               Προσφυγή κατά της αποφάσεως του τρίτου τμήματος προσφυγών του ΓΕΕΑ της 14ης Οκτωβρίου 2009 (υπόθεση R 1323/2008‑3), σχετικά
                  με διαδικασία κηρύξεως ακυρότητας μεταξύ των Herbert Neuman και Andoni Galdeano del Sel, αφενός, και της José Manuel Baena
                  Grupo, SA, αφετέρου.
               
            Στοιχεία σχετικά με την υπόθεση
      
               Καταχωρισμένο κοινοτικό σχέδιο ή υπόδειγμα του οποίου ζητείται να κηρυχθεί η ακυρότητα:
            
            
               Το καταχωρισμένο υπ’ αριθ. 000 426 895‑0002 κοινοτικό υπόδειγμα για «διακόσμηση για κοντομάνικες βαμβακερές μπλούζες (τι-σερτ),
                  διακόσμηση για κασκέτα, διακόσμηση για αυτοκόλλητα, διακόσμηση για έντυπο υλικό, συμπεριλαμβανομένου διαφημιστικού υλικού»
               
            
         
               Δικαιούχος του κοινοτικού σχεδίου ή υποδείγματος:
            
            
               José Manuel Baena Grupo, SA
            
         
               Αιτούντες την κήρυξη της ακυρότητας του κοινοτικού σχεδίου ή υποδείγματος:
            
            
               Herbert Neuman και Andoni Galdeano del Sel
            
         
               Σήμα, σχέδιο ή υπόδειγμα του οποίου δικαιούχοι είναι οι αιτούντες:
            
            
               Το κοινοτικό εικονιστικό σήμα υπ’ αριθ. 1312651, για προϊόντα των κλάσεων 25, 28 και 32 του Διακανονισμού της Νίκαιας
            
         
               Απόφαση του ακυρωτικού τμήματος της υπηρεσίας «Σχέδια και υποδείγματα»:
            
            
               Δέχεται την προσφυγή και κηρύσσει την ακυρότητα του σχεδίου ή υποδείγματος.
            
         
               Απόφαση του τμήματος προσφυγών:
            
            
               Ακυρώνει την προσβαλλόμενη απόφαση και επιλύει τη διαφορά επί της ουσίας, με βάση την ευχέρεια που προβλέπεται στο άρθρο 60,
                  παράγραφος 1, του κανονισμού 6/2002, για τα κοινοτικά σχέδια και υποδείγματα, και κηρύσσει την ακυρότητα του κοινοτικού υποδείγματος.
               
            
         
      Διατακτικό
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Ακυρώνει την απόφαση του τρίτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα,
                     σχέδια και υποδείγματα) (ΓΕΕΑ) της 14ης Οκτωβρίου 2009 (υπόθεση R 1323/2008-3)
                  
               
            
         
                  2)
               
               
                  
               
               
                  	Το ΓΕΕΑ φέρει τα δικαστικά έξοδά του, καθώς και τα δικαστικά έξοδα της José Manuel Baena Grupo, SA. Οι Herbert Neuman και
                     Andoni Galdeano del Sel φέρουν τα δικαστικά έξοδά τους.